Башҡортостандың төпкөлөндә ошондай заманса һарайҙың үҫеп сығыуы осраҡлы түгел, әлбиттә. Хоккей — республикабыҙ халҡының яратҡан уйындарының береһе, шуға күрә уны үҫтереү өсөн күп көс һалына. Сибайҙар ҙа был бинаны түҙемһеҙләнеп көтөп алған. Төҙөлөш 2009 йылда башланған булһа, 2010 йыл аҙағында уны файҙаланыуға тапшырғандар. Бында ла "Башнефть" йәмғиәтенең ярҙамы ҙур — компанияның мәрхәмәтлек фонды төҙөлөш өсөн 120 миллион һум аҡса бүлгән.